Opći izbori u SR Bosni i Hercegovini 1990 - Predsjedništvo

Predsjednički izbori u SR Bosni i Hercegovini 1990. održani su 18. novembra 1990, raspisani su na osnovu Odluke predsjednika Skupštine Socijalističke Republike Bosne i Hercegovine. Osim izbora za članove Predsjedništva Socijalističke Republike Bosne i Hercegovine, održani su i izbori za Skupštinu Socijalističke Republike Bosne i Hercegovine.

Izbori
Pri registraciji birača primijenjena je pasivna registracija na nivou općine, na osnovu podataka koje su građani prijavljivali prilikom prijave stalnog mjesta boravka. Ukupan broj građana upisanih u opće biračke spiskove bio je 3.033.921, od čega 100.432 na privremenom radu u inozemstvu. Da bi bili legitimni, bilo je potrebno da na izbore izađe više od 50% birača upisanih u opće biračke spiskove. Za izbor članova Predsjedništva Socijalističke Republike Bosne i Hercegovine bile su formirane četiri kandidatske liste (štampane kao dijelovi ogromnog glasačkog lista), i to na kojima su bili: kandidati Muslimani, Srbi, Hrvati i ostali koji se nisu nacionalno izjasnili ili su pripadali drugim narodima. Za članove Predsjedništva Socijalističke republike Bosne i Hercegovine izabrana su dva kandidata, koji su dobili relativnu većinu iz svakog naroda. Odaziv birača za izbore članova Predsjedništva bio je 74,4%.Nohlen, D & Stöver, P (2010) Elections in Europe: A data handbook, p330  Na izborima za članove Predsjedništva, birana su dva kandidata sa tri liste, te jedan sa četvrte liste. Liste su bile zasnovane po nacionalnom ključu, te je svaki konstitutivni narod (Muslimani, Hrvati i Srbi) u SR Bosni i Hercegovini imao svoje prestavnike, a četvrta lista tzv. Ostali (Jugoslaveni itd.) je bila sa kandidatima, koji nisu pripadali tim trima narodima. Glasati se moglo za kandidata sa svake od četiri liste. Tako da je svaki birač praktički imao četiri glasa.

Rezultati

Članovi Predsjedništva postali su Fikret Abdić, Alija Izetbegović, Ejup Ganić, Biljana Plavšić, Nikola Koljević, Stjepan Kljuić i Franjo Boras. Internom odlukom u SDA, utvrđeno je da će Predsjednik Predsjedništva SR Bosne i Hercegovine postati Alija Izetbegović, a ne Fikret Abdić, koji je na izborima osvojio najveći broj glasova.

 Muslimanski članovi 

Kandidat  Partija  Broj glasova  %Fikret Abdić Stranka demokratske akcije1.045.53947,4Alija Izetbegović Stranka demokratske akcije879.26639,9Nijaz DurakovićSavez komunista BiH558.26325,3Džemal SokolovićSavez reformskih snaga Jugoslavije183.1718,3Nazif GljivaLiberalno demokratska stranka BiH133.5876,1Fejsal HrustanovićSavez komunista BiH122.0025,5Đevad HaznadarLiberalno demokratska stranka BiH120.5605,5Bahrudin BijedićNezavisni kandidat104.3354,7Azemina VukovićLiberalno demokratska stranka BiH61.5422,8Adil ZulfikarpašićMuslimanska bošnjačka organizacija51.2252,3Ukupno3.197.948 100

 Srpski članovi 

Kandidat  Partija  Broj glasova  %Biljana Plavšić Srpska demokratska stranka573.81226,0Nikola Koljević Srpska demokratska stranka556.21825,2Nenad KecmanovićSavez reformskih snaga BiH - Ante Marković500.78322,7Mirko PejanovićSavez komunista BiH335,39215,2Nikola StojanovićSavez komunista BiH238.37710,8Đorđe LatinovićLiberalno demokratska stranka BiH223.04410,1Ranko ZrilićLiberalno demokratska stranka BiH161.9107,3Ukupno2.589.536 100

 Hrvatski članovi 

Kandidat  Partija  Broj glasova  %Stjepan Kljuić Hrvatska demokratska zajednica473.00221,5Franjo Boras Hrvatska demokratska zajednica416.62918,9Ivo KomšićSavez komunista BiH353.70716,0Zoran PerkovićSavez komunista BiH290.33313,2Franjo BoškovićSavez reformskih snaga Jugoslavije250.09911,3Tadej MateljanSavez reformskih snaga Jugoslavije213.5169,7Martin RagužLiberalno demokratska stranka BiH130.4285,9Ukupno2.127.714100

 Član iz reda Ostalih 

Kandidat  Partija  Broj glasova  %Ejup Ganić Stranka demokratske akcije709.69132,2Ivan ČerešnješSrpska demokratska stranka362.68116,4Josip PejakovićSavez reformskih snaga Jugoslavije317.97814,4Zlatko LagumdžijaSavez komunista BiH194.7238,8Azemina VukovićLiberalno demokratska stranka BiH61.5422,8Ukupno1.646.815100

Reference

Vanjski linkovi

-Predsjedništvo BiH
1990
Kategorija:1990. u Bosni i Hercegovini
Kategorija:1990. u Jugoslaviji
Kategorija:Izbori u 1990.
Kategorija:Izbori u Jugoslaviji 1990.
Kategorija:Izbori u Bosni i Hercegovini 1990.
Kategorija:Izbori u Evropi 1990.